**ПРАВИЛНИК**

**О КОРИШЋЕЊУ СОПСТВЕНОГ АУТОМОБИЛА У СЛУЖБЕНЕ СВРХЕ**

**Члан 1.**

Овим правилником дефинишу се услови и начин коришћења сопстеног аутомобила у службене сврхе у земљи.

**Члан 2.**

Сопствени аутомобил у службене сврхе могу да користе запослени и директор ПУ (у даљем тексту: Запослени).

**Члан 3.**

Запослени има право да користи аутомобил у службене сврхе само у случају обављања службеног пута и на основу путног налога који издаје директор ПУ.

**Члан 4.**

Запосленом се признају трошкови на име накнаде за употребу сопственог аутомобила у службене сврхе у висини од 10 % прописане цене за литар погонског горива или 0,1L погонског горива по пређеном километру.

Запосленом се признају трошкови путарине и паркинга.

**Члан 5.**

Запослени може да корисити само један аутомобил и обавезан је да достави фотокопију саобраћајне дозволе аутомобила који има важећу регистрацију на име запосленог или члана његовог породичног домаћинства.

Запослени је обавезан да промену аутомобила благовремено пријави писаним путем и достави фотокопију нове саобраћајне дозволе.

**Члан 6.**

Трошкови одржавања и квара на аутомобилу падају на терет запосленог.

**Члан 7.**

Овај Правилник ступа на снагу, осмог дана од дана објављивања на огласној табли ПУ

 Председник Управног одбора,

 Биљана Поповић

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_